recursal/SuperWikiNEXT-32B huggingface dataset:
**சிதம்பரம் அனந்தீசுவரர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் சிதம்பரம் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது. 
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.

இறைவன், இறைவி
-------------

இக்கோயிலின் மூலவராக அனந்தீசுவரர் உள்ளார். இறைவி சௌந்தர்யநாயகி ஆவார். கோயிலின் தீர்த்தம் பதஞ்சலி தீர்த்தமாகும்.

அமைப்பு
-------

கோயிலில் நுழைந்ததும் பதஞ்சலி தீர்த்தத்தைக் காணலாம். இடப்புறத்தில் ராஜ சண்டிகேசுவரர் உள்ளார். இக்கோயிலில் நடராசர் அருகில் பதஞ்சலி தனி சன்னதியில் உள்ளார். கோயில் மண்டபத்தூண் ஒன்றில் ஆஞ்சநேயர் தலைக்கு மேல் வாலை வைத்து வணங்கிய நிலையில் உள்ளார். திருச்சுற்றில் கன்னிமூல கணபதி, வள்ளி தெய்வானையுடன் கூடிய சுப்பிரமணியர், கஜலட்சுமி, சனீசுவரர், நவக்கிரகம், பைரவர் ஆகியோர் உள்ளனர். அருகே சூரியனும், சந்திரனும் உள்ளனர். இறைவனின் மூலவர் கருவறை கோஷ்டத்தில் வல்லப கணபதி, தட்சிணாமூர்த்தி, லிங்கோத்பவர், பிரம்மா ஆகியோர் உள்ளனர். திருவாரூர் தவிர உலகிலுள்ள அனைத்து சுவாமிகளும் சிதம்பரத்தில் ஒடுங்குவதால் அங்கு அர்த்த சாம பூசை நடைபெறும். அப்பூசையை அனைத்து ரிஷிகளும், முனிவர்களும் தரிசிப்பதாகக் கொள்வர். அவர்கள் உச்சிக்காலத்தில் அனந்தீசுவரரை தரிசனம் செய்வதாகக் கூறுவர். எனவே உச்சிக்காலத்தில் இவரையும் அர்த்த சாமத்தில் சிதம்பரம் நடராசரையும் தரிசிப்பதை சிறப்பாகக் கூறுவர்.

விழாக்கள்
---------

ஆனித்திருமஞ்சனம், நவராத்திரி, கந்த சஷ்டி, அன்னாபிசேகம், கார்த்திகை, மார்கழி திருவாதிரை, சிவராத்திரி உள்ளிட்ட பல விழாக்கள் இங்கு நடைபெறுகின்றன. ஆனித்திருமஞ்சனம் மற்றும் மார்கழி திருவாதிரையில் பதஞ்சலி புறப்பாடு நடைபெறுகிறது.

மேற்கோள்கள்
-----------

1. 1 2 3 4  அருள்மிகு அனந்தீஸ்வரர் திருக்கோயில், தினமலர் கோயில்கள்
**மணப்பாறை மாட்டுச் சந்தை** என்பது இந்தியா, தமிழ்நாட்டின், திருச்சிராப்பள்ளி மாவட்டம், மணப்பாறையில் நடக்கும் மாட்டுச் சந்தை ஆகும். 

தமிழக அளவில் மணப்பாறை மாட்டுச்சந்தை புகழ் பெற்றதாகும். மணப்பாறையில் புதன்கிழமைதோறும் நடைபெறும் மாட்டுச்சந்தைக்கு தமிழகத்தில் உள்ள அனைவரும் வந்து மஞ்சுவிரட்டலுக்கான காளை, மாட்டு வண்டி போட்டிக்கான காளை, உழுவதற்கான மாடுகள் என்ற நிலையில் தெரிவு செய்து வாங்குகின்றனர்.  இந்த சந்தையில் மாடு விற்பனை தவிர மாட்டுக்கு கொம்பு சீவுவது, லாடம் அடிப்பது, மூக்கணாங்கயிறு மாட்டுவது போன்ற தொழில்களும் நடக்கிறது.

வரலாறு
------

நூறு ஆண்டுகளுக்கு முன் மணப்பாறையில் ஆங்காங்கே சிறிய அளவில் மாட்டு சந்தை நடைபெற்று வந்தது. பின்னர் இதன் முக்கியத்தும் அதிகரித்தது, மாடுகளின் எண்ணிக்கையும் அதிகரித்தது. இதைத் தொடர்ந்து தற்போது உள்ள திருச்சி-திண்டுக்கல் வெளிவட்ட சாலைக்கு சந்தை இடம் மாறியது. கடந்த 1928ஆம் ஆண்டு 12 ஏக்கர் பரப்பளவில் இந்த சந்தை அமைக்கப்பட்டது. புதன் கிழமை சந்தைக்கு செவ்வாய் கிழமையே ஆயிரக்கணக்காக மாடுகள் வந்து சேர்ந்துவிடும். தற்காலத்தில் இங்கு வாரந்தோறும் 2,500 முதல் 3000 மாடுகள் கைமாறுகின்றன. இந்த சந்தைக்கு தமிழ்நாடு மட்டுமல்லாது ஆந்திரா, தெலுங்கானா, கேரளா என பக்கத்து மாநிலங்களில் இருந்து மாடுகள் வருகின்றன.

திரைப்படப் பாடலில்
------------------

மக்களை பெற்ற மகராசி என்ற தமிழ்த் திரைப்படத்தில் இடம்பெற்ற 'மணப்பாறை மாடுகட்டி மாயவரம் ஏறுபூட்டி' (பாடலாசிரியர்-மருதகாசி) என்ற பாடலால் மணப்பாறை மாட்டுச் சந்தையில் வாங்கப்பட மாட்டின் உயர்வு அறியப்படுகிறது.

மேற்கோள்கள்
-----------

1. 1 2   தினமணி புத்தாண்டு மலர் 2014
2. ↑  தீ. பிரன்ன வெங்கடேஷ், தொழில்நுட்பம் வளருது.. மாடு விற்பனை கூடுது! ஆசியாவின் மிகப்பெரிய மாட்டுச் சந்தை, கட்டுரை, தினகரன் பொங்கல் மலர் 2016, பக்கம் 84-92
**மார்கி யூகின்-ரிச்சர்டு (Margie Eugene-Richard)** ஓர் ஆப்பிரிக்க அமெரிக்க சுற்றுச்சூழல் ஆர்வலராவார். அமெரிக்காவைத் தலைமையிடமாகக் கொண்ட செல் வேதி தொழிற்சாலையிலிருந்து அதன் நச்சு உமிழ்வை 30 சதவிகிதம் அளவுக்கு குறைக்கவும், 5 மில்லியன் டாலர்களை ஒரு சமூக மேம்பாட்டு நிதிக்கு பங்களிக்கவும் மார்கி ரிச்சர்டு ஒப்பந்தம் பெற்றார்.

மார்கி ரிச்சர்டு வரலாற்று ரீதியான ஆப்பிரிக்க-அமெரிக்க சுற்றுப்புறமான லூசியானாவின் நோர்கோவிலுள்ள ஓல்டு டயமண்டில் வளர்ந்தார். செல் வேதி தொழிற்சாலைக்கு அருகில் 25 அடி தூரத்தில் இவரது வீடு இருந்த்து. பல ஆண்டுகளுக்குப் பிறகு தனது சமூகத்தில் ஏற்பட்ட பேரழிவு தரும் சுகாதாரப் பிரச்சினைகளுக்கு இத்தொழிற்சாலையே காரணம் என்று கடினமாகப் போராடினார். 

இத்தகைய வெற்றிகரமான பிரச்சாரத்திற்காக 2004 ஆம் ஆண்டில் கோல்டுமேன் சுற்றுச்சூழல் பரிசு வழங்கப்பட்டது. இப்பரிசை வென்ற முதல் ஆப்பிரிக்க-அமெரிக்கர் மார்கி ரிச்சர்டு ஆவார். 

மார்கி ரிச்சர்டு குடும்பத்தின் நான்கு தலைமுறைகள் ஓல்டு டயமண்டு பகுதியில் வசித்து வருகின்றனர். தெற்கு மிசிசிப்பி நதி பிராந்தியத்தில் இப்பகுதி "புற்றுநோய் சந்து" என்று அழைக்கப்படுகிறது. செல் தொழிற்சாலைக்கும் அதன்  துணை நிறுவனத்திற்கும் சொந்தமான மோட்டிவா எண்ணெய் சுத்திகரிப்பு நிலையத்திற்கு இடையில்  வாழ்கின்ற 1,500 குடியிருப்பாளர்கள் அதிக அளவு புற்றுநோய், பிறப்பு குறைபாடுகள் மற்றும் பிற கடுமையான உடல்நல நோய்களால் பாதிக்கப்பட்டுள்ளனர். நோர்கோவின் குழந்தைகளில் மூன்றில் ஒரு பகுதியினர்  மூச்சுக்குழாய் அழற்சியால் பாதிக்கப்பட்டுள்ளனர்.

மார்கி தனது சமூகத்தை வழிநடத்துகிறார் என்று நம்புகிறார் என  சுற்றுச்சூழல் நீதிக்கான தெற்கு மையத்தின் இயக்குனர் டாக்டர் பெவர்லி ரைட் கூறுகிறார். ஆனால் சமூகம் என்பது ஒரு மழுப்பலான நிலை. அதற்கு கதவுகள் இல்லாததால் நான் கதவுகளைத் தட்ட மாட்டேன் என்று மார்கி ரிச்சர்டு கூறுகிறார்.

மேற்கோள்கள்
-----------

1. ↑  "North America 2004. Margie Eugene-Richard. United States. Toxic & Nuclear Contamination". Goldman Environmental Prize. 22 October 2010 அன்று மூலம் பரணிடப்பட்டது. 4 December 2010 அன்று பார்க்கப்பட்டது.
2. ↑  Harkinson, Josh (Winter 2006). ""Life after Katrina: environmental activist Margie Eugene-Richard says: 'you have to go out and command justice'."". *OnEarth*: 10. ..
***நிஞ்சா ஹட்டோரி*** (忍者ハットリくん, Ninja Hattori) என்பது கார்ட்டூன் திரைத்தொடர் ஆகும். இத்தொடர் இந்தியா உள்ளிட்ட நாடுகளில் ஒளிபரப்பப்படுகிறது. ஆங்கிலத்தில் வெளியான இத்தொடர் தமிழ் உள்ளிட்ட மொழிகளில் டப்பிங் செய்யப்பட்டிருக்கிறது. இத்தொடர் வீடியோ விளையாட்டாகவும், கதைப் புத்தகத் தொகுப்பாகவும் வெளிவந்துள்ளது.

கதை
---

கெனிச்சி மிட்சுபா என்ற 11 வயது ஜப்பானிய சிறுவன் பள்ளிக்கல்வி கற்கிறான். அவனுக்கு ஹட்டோரி கன்சோ என்ற நிஞ்சா வீரச் சிறுவன் நண்பனாகிறான். ஹட்டோரியின் தம்பி சின்ஷோவும், அவர்களின் நாய் ஷிஷிமாரோவும் நிஞ்சா கலையை கற்றவர்கள். இவர்கள் மூவரும் கெனிச்சி வீட்டில் தங்கி கெனிச்சிக்கு உதவுவதாக ஒவ்வொரு தொடரும் அமையப்பெற்றிருக்கும். கெனிச்சி உடன்படிக்கும் தோழியான யுமிக்கோவை காதலிக்கிறான். கெமுமாக்கி என்ற சிறுவன் அப்பள்ளியில் சேர்கிறான். கெமுமாக்கி கோகா நிஞ்சா என்ற கலையை கற்றவன். ஒவ்வொரு முறையும் கெமுமாக்கி கெனிச்சிக்கு தொல்லை கொடுப்பதாகவும், ஹட்டோரி வந்து காப்பாற்றுவதாகவும் கதை அமையப்பெற்றிருக்கும். ஒவ்வொரு தொடரிலும் கெமுமாக்கியும், ஹட்டோரியும் புதுப்புது நிஞ்சா வித்தைகளை கையாளுவர். ஹட்டோரியின் காதலியான சுபாமியும் சில தொடர்களில் இடம்பெற்று, நிஞ்சா வித்தைகளை செய்வாள்.

சான்றுகள்
---------

* தி இந்து (தமிழ்) நாளேட்டில் நிஞ்சா ஹட்டோரியைப் பற்றிய கட்டுரை

இணைப்புகள்
----------

* நிக்கெலோடியன் இந்தியா தளத்தில் நிஞ்சா ஹட்டோரி பரணிடப்பட்டது 2018-07-04 at the வந்தவழி இயந்திரம்
டைட்டானிக் அட்லாண்டிக் கடலில் மூழ்கியது
**1910கள்** என்றழைக்கப்படும் பத்தாண்டு காலம் 1910ஆம் ஆண்டு துவங்கி 1919-இல் முடிவடைந்தது.

1910களில் ஐரோப்பிய நாடுகள் தமது இராணுவத்தை மேலும் பலமாக்குவதில் பெருமளவில் ஈடுபட்டன. ஜூன் 28, 1914இல் ஆஸ்திரியாவின் முடிக்குரிய இளவரசர் பிரான்ஸ் ஃபேர்டினன்ட் சேர்பியாவில் கொல்லப்பட்டமை மற்றும் முதலாம் உலகப் போர் ஐரோப்பாவில் தொடங்கியதும் குறிப்பிடத்தக்க நிகழ்வுகளாகும். இது பின்னர் உலகின் ஏனைய நாடுகளுக்கும் பரவியது. நவம்பர் 1918இல் போர் முடிவடைந்தது. உலகப் போர் காரணமாகப் பழைய முடியாட்சிகள் பல முடிவுக்கு வந்தன. ரஷ்யாவின் சார் மன்னன் இரண்டாம் நிக்கலாஸ் மற்றும் அவரது குடும்பத்தினர் மிகவும் கொடூரமான முறையில் ரஷ்யப் புரட்சியாளர்களினால் கொல்லப்பட்டு ரஷ்யா கம்யூனிச நாடாகியது.

நிகழ்வுகள்
----------

* 1912 - டைட்டானிக் பயணிகள் கப்பல் வடக்கு அட்லாண்டிக் பெருங்கடலில் மூழ்கியது.

நுட்பம்
-------

* *Harry Brearley* stainless steel ஐக் கண்டுபிடித்தார்.

அறிவியல்
--------

* ஐன்ஸ்டீனின் சார்புக் கோட்பாடு

அரசியல்
-------

மேற்கோள்கள்
-----------

1. ↑  Dictionary of Genocide, by Samuel Totten, Paul Robert Bartrop, Steven L. Jacobs, Greenwood Publishing Group, 2008, ISBN 0-313-34642-9, p. 19
2. ↑  Intolerance: a general survey, by Lise Noël, Arnold Bennett, 1994, ISBN 0773511873, p. 101
3. ↑  Encyclopedia of Race, Ethnicity, and Society, by Richard T. Schaefer, 2008, p. 90
**கலீபகம்** என்பது இஸ்லாமிய சட்டப்படி ஒரு பகுதியை ஆளும் அமைப்பை குறிக்கும். இந்த அமைப்பின் தலைவர் கலீப் என்று அழைக்கப்படுகிறார். இசுலாமிய இறைதூதர் முகமதுவின் அரசியல்-மத வழிவந்தவர் என்று கருதப்படுகிறார். மொத்த முஸ்லீம் உலகத்திற்கும் (உம்மா) தலைவர் என்று கருதப்படுகிறார். வரலாற்று ரீதியாக கலீபகங்கள் இஸ்லாமை அடிப்படையாகக் கொண்ட அரசியல் அமைப்புகளாக இருந்தன. பிற்காலத்தில் பல இன மக்களைக் கொண்ட பல நாடுகளை உள்ளடக்கிய பேரரசுகளாக உருவாயின.

ஒரு அரசியல் சக்தியாக கலீபகத்தின் முக்கியத்துவமானது வரலாறு முழுவதும் சீராக இல்லாதபோதும் இந்த அமைப்பானது ஓர் ஆயிரம் ஆண்டுகளுக்கும் மேலாக நீடித்து இருந்தது. 632இல் முகமதுவின் இறப்பிற்குப் பிறகு 1924இல் உதுமானியக் கலீபகம் கலைக்கப்படும் வரை இது நீடித்தது. நடு காலத்தில் மூன்று கலீபகங்கள் முக்கியமானவையாக இருந்தன. அவை ராசிதீன் கலீபகம், உமையா கலீபகம் மற்றும் அப்பாசியக் கலீபகம்.

உசாத்துணை
---------

1. ↑  Al Qalqashandi *Ma'athir al-inafah fi ma'alim al-khilafah* qtd. in Hassan, Mona. "Conceptualizing the Caliphate, 632–1517 CE." Longing for the Lost Caliphate: A Transregional History, Princeton University Press, 2016, pp. 98–141,
**செந்நாக்குழி** என்பது இந்தியாவிலுள்ள தமிழ்நாடு மாநிலத்தில் புதுக்கோட்டை மாவட்டம் பொற்பனைக்கோட்டை இம்னாம்பட்டி கிராமத்தின் வடபுறத்தில் செம்பாறங்கற்படுகையில் குழி அமைப்புகள் காணப்படுகிறது இவைகள்தான் செந்நாக்குழி என்று அழைக்கப்படுகிறது.

செந்நாக்குழி சொல் விளக்கம்
--------------------------

செந்நாக்குழி என்று அங்குள்ளவர்களால் அழைக்கப்பட்டு வரும் இவ்வமைப்புகள் சிவந்த அல்லது செம்மை என்ற நெருப்பின்நிற பண்பைக்குறிக்கும் சொல்லான "செந்" என்ற ஒற்றுடன் "நா" என்கிற நெருப்பு சுவாலையை குறிக்கும் பெயர்ச்சொல்லும் குழி எனும் இடப்பெயருடன் இணைந்து "செந்+நா+குழி = "செந்நாக்குழி"  என்று அழைக்கப்படுகிறது 
இது சங்க காலத்தை சேர்ந்த தொல் பழங்கால உருக்கு ஆலையாகும், தமிழர்களின் பண்பாட்டு வழக்கப்படி அவ்விடத்தில் நடக்கும் தொழிலையோ , அல்லது வேறு சில காரணப்பெயர்களிலேயோ இடங்களின் பெயர்கள் வழக்கிலிருக்கிறது அந்த வகையில் காரணப்பெயரோடு செந்நாக்குழி என்று அழைக்கப்பட்டு வருகிறது

### சங்க காலத் தொடர்பு [*மேற்கோள் தேவை*]

இந்தக்குழிக்கு அருகாமையில் காணப்படும் பொற்பனைக்கோட்டையிலுள்ள குளத்திற்கு நீராவிக்குளம் என்றும், இந்த பாறை அமைப்பிற்கு மிக அருகிலுள்ள குளத்திற்கு பனி நாளம் என்றும் பெயர் வழங்கப்பட்டு வருகிறது, மேற்கண்ட குளத்தின் பெயர்கள் இந்தப்பகுதியின் தொன்மையை உணர்த்துகிறது

மேற்கோள்கள்
-----------

1. ↑
2. ↑
3. ↑
**டைக்மான் ஒடுக்க வினை** (*Dieckmann condensation*) என்பது டைஎசுத்தர் அல்லது இரு எசுத்தர் என்ற கரிமச்சேர்மம் காரத்துடன் வினை புரிந்து β-கீட்டோஎசுத்தரைத் தரும் ஒரு மூலக்கூறக வினையைக் குறிப்பதாகும். இவ்வினை அதைக் கண்டறிந்த செருமானிய வேதியியலாளர் வால்ட்டர் டைக்மான் என்பவரின் பெயராலேயே அழைக்கப்படுகிறது. கிளெய்சன் ஒடுக்க வினை இதற்கு இணையான மூலக்கூற்றிடை வினையாகக் கருதப்படுகிறது.

The Dieckmann condensationThe Dieckmann condensation

வினை வழிமுறை
------------

நான்காவது படிநிலையில் இரண்டு கார்பனைல் குழுக்களுக்கிடையே உள்ள அமில ஐதரசன் மூலக்கூறிலிருந்து புரோட்டான் நீக்கம் செய்யப்பட்டு நேர்மின் சுமை குறைந்து எதிர்மின் சுமை அதிகரிக்கிறது. புரோன்சுடெட்–இலவுரி அமிலத்துடன் (எடுத்துக்காட்டு H3O+) புரோட்டான் ஏற்றம் செய்யப்பட்டு β-கீட்டோஎசுத்தர் மறு உருவாக்கம் செய்யப்படுகிறது. புரோட்டான் நீக்கம் செய்யப்படுத்லே இவ்வினையை இயக்கும் செயலாக கருதப்படுகிறது.

Dieckmann Condensation reaction mechanism for the example given.Dieckmann Condensation reaction mechanism for the example given.
5- அல்லது 6-உறுப்பு வளைய அமைப்புகளின் கொள்ளிட நிலைப்புத் தன்மையை ஈடுசெய்யும் விதத்தில் 1,4 மற்றும் 1,6 ஈரெசுத்தர்கள் 5-உறுப்பினர் வளை β-கீட்டோஎசுத்தர்களையும் 1,5- மற்றும் 1,7-ஈரெசுத்தர்கள் ஆறு உறுப்பினர் கொண்ட β-கீட்டோஎசுத்தரையும் முன்னுரிமையுடன் உருவாக்குகின்றன.

|  |
| --- |
|  |
| டைக்மான் ஒடுக்கவினை வழிமுறையை விளக்கும் அசைபடம் |

இவற்றையும் காண்க
----------------

* கிளெய்சன் ஒடுக்க வினை
* காப்ரீயல்-கோல்மான் மறுசீரமைப்பு வினை

மேற்கோள்கள்
-----------

1. ↑  Dieckmann, W. *Ber.* 1894, *27*, 102 & 965
2. ↑  Dieckmann, W. *Ber.* 1900, *33*, 595 & 2670
3. ↑  Dieckmann, W. *Ann.* 1901, *317*, 51 & 93
4. ↑  Schaefer, J. P.; Bloomfield, J. J. (1967). "The Dieckmann Condensation (Including the Thorpe-Ziegler Condensation)". *Organic Reactions* **15**: 1–203. doi:10.1002/0471264180.or015.01.
5. ↑  Davis, B. R.; Garrett, P. J. *Comp. Org. Syn.* 1991, *2*, 806-829. (Review)
6. ↑  Janice Gorzynski Smith (2007). *Organic Chemistry* (2nd ). பக். 932–933. பன்னாட்டுத் தரப்புத்தக எண்:978-0073327495.
7. ↑  "Dieckmann Condensation". Organic Chemistry Portal.
நிதி ஆய்வுகள் - நிதி ஆய்வு நிறுவனங்களுக்கான சார்பாக வெலி-பிளாக்வெல் வெளியிட்ட காலாண்டு ரீதியான மதிப்பாய்வு கல்வி இதழாகும். பத்திரிகை 1979 இல் நிறுவப்பட்டது மற்றும் கல்வி ஆராய்ச்சி மற்றும் கொள்கை இடையே பாலமாக உள்ளது. பத்திரிகையின் உள்ளடக்கங்கள், தனிநபர்கள், குடும்பங்கள், தொழில்கள் மற்றும் அரசாங்கங்களின் நிதிகளை எவ்வாறு பாதிக்கின்றன என்பதைப் பரிசீலிக்க, நுண்ணறிவைப் பயன்படுத்தும் பொருள்களைப் பயன்படுத்துவதற்கு கட்டுரைகள் மூலம் "நிதிய ஆய்வுகள்" என்ற பரந்த விளக்கத்தை பிரதிபலிக்கின்றன. வெளியிடப்பட்ட ஆவணங்கள் பரந்த அளவிலான பரவலான சிக்கல்களை உள்ளடக்கும். சமீபத்திய உதாரணங்கள் மந்தநிலை, உயர் கல்வி நிதி, பெருநிறுவன வரிவிதிப்பு, உழைப்பு, வறுமை மற்றும் சமத்துவமின்மை, செல்வம், நல்வாழ்வு மற்றும் உற்பத்தித்திறன் அளவீடு ஆகியவற்றிலிருந்து பொது நிதிகளை உள்ளடக்கியது.

 சிட்டிஷன் இதழின்படி, இந்த பத்திரிகை 1.044 இன் பாதிப்புக் காரணி உள்ளது, "வர்த்தகம், நிதி" மற்றும் "பொருளாதாரம்" என்ற வகை 347 இதழில் 154 வது பிரிவில் 96 பத்திரிகிகளில் 52 வது இடத்தைப் பெற்றுள்ளது.

குறிப்புகள்
-----------

1. ↑  "Journals Ranked by Impact: Economics". *2015 Journal Citation Reports*. Web of Science (Social Sciences ). Thomson Reuters. 2015.

வெளி இணைப்புகள்
---------------

* அதிகாரப்பூர்வ இணையதளம்
கற் சுவரில் சிராய்ப்பு வெடிப்பு
**சிராய்ப்பு வெடிப்பு** (Abrasive blasting), பொதுவாக **மணல்** **வெடிப்பு** என்று அழைக்கப்படுகிறது, இது கடினமான மேற்பரப்பை மென்மையாக்குவதற்கும், மென்மையான மேற்பரப்பை கடினப்படுத்துவதற்கும், மேற்பரப்பை வடிவமைக்க அல்லது மேற்பரப்பில் உள்ள அசுத்தங்களை அகற்றுவதற்கும், உயர் அழுத்தத்தின் கீழ் ஒரு மேற்பரப்புக்கு எதிராக சிராய்ப்புப் பொருட்களின் நீரோட்டத்தை வலுக்கட்டாயமாக உந்துதல் ஆகும். ஓர் அழுத்தப்பட்ட திரவம், பொதுவாக அமுக்கக் காற்று அல்லது ஒரு மையவிலக்கு சக்கரம் வெடிக்கும் பொருளை (பெரும்பாலும் *ஊடகம்* என்று அழைக்கப்படுகிறது) செலுத்துவதற்குப் பயன்படுத்தப்படுகிறது. 1870 ஆம் ஆண்டு அக்டோபர் 18 ஆம் தேதி *பெஞ்சமின் செவ் டில்க்மேன்* என்பவர் முதல் சிராய்ப்பு வெடிப்பு செயல்முறைக்கான காப்புரிமை பெற்றார் .

சான்றுகள்
---------

1. ↑  Smil, Vaclav (2005). *Creating the twentieth century: technical innovations of 1867–1914 and their lasting impact*. Oxford University Press US. பக். 211. பன்னாட்டுத் தரப்புத்தக எண்:978-0-19-516874-7. .
2. ↑  , "Improvement in cutting and engraving stone, metal, glass, &c."
**மார்க் சீர்தரங்கள்** (MAchine-Readable Cataloging Standards (MARC) என்பது கணினி புரிந்து கொள்ளக்கூடிய பட்டியலாக்க சீர்தரம் ஆகும். 1960 கள் உருவாக்கப்பட்ட இந்த முறைமை இன்றும் பரவலான பயன்பாட்டில் உள்ளது. இன்று பரவலாகப் பயன்படுத்தப்படுவது கனடிய அமெரிக்க மார்க் சீர்தரங்கள் இணைந்து உருவாக்கப்பட்ட MARC 21 சீர்தரங்கள் ஆகும். MARC 21 ஒருங்குறிப் பயன்பாட்டை ஏதுவாக்கின்றன.

மார்க் எசு.எம்.எல் (MARCXML)
----------------------------

பரவலான பயன்பாட்டில் இருக்கும் எக்சு.எம்.எல் இசுகீமா ஆதரிக்கும் வகையில் மார்க் எசு.எம்.எல் உருவாக்கப்பட்டுள்ளது. ஒரு மார்க் பதிவை மார்க் எசு.எம்.எல் தகவல் இழக்காமல் மாற்ற முடியும், மார்க் எசு.எம்.எல் பதிவை மார்க் பதிவாக தகவல் இழக்காமல் மாற்ற முடியும்.

எதிர்காலம்
----------

1960 காலப் பகுதியில் உருவாக்கப்பட்ட சீர்தரம் தற்போதைய புதிய தொழிநுட்பங்களுக்கும் இணையாக இல்லை என்று பலர் கருதுகின்றனர். எ.கா மார்க் பதிவுகள் தட்டையானவை (MARC), மாற்றாக புதிய எக்சு.எம்.எல் அடிப்படையிலான சீர்தரங்கள் படிநிலை சீர்தரங்களுக்கு எளிமையாக ஆதரவு தருகின்றன. மார்க் உருவாக்கப்பட்ட போது இன்று போல் தொடர்புசால் தரவுதளங்கள், இணையத் தொழில்நுட்பங்கள் இருக்கவில்லை. இதனால் மார்க் சீர்தரத்தை மாற்றியமைப்பதற்கான முயற்சிகள் மேற்கொள்ளப்படுகிறன. இவற்றில் குறிப்பிடத்தக்கது காங்கிரசு நூலகத்தால் முன்னெடுக்கப்படும் Bibliographic Framework Initiative ஆகும்.

மேற்கோள்கள்
-----------

1. ↑  Bibliographic Framework Initiative
**குமாரவேலு எசு. சந்திரசேகரன்** (ஆங்கிலம்: **Komaravolu S. Chandrasekharan**) (பிறப்பு: 21 நவம்பர் 1920)
சுவிட்சர்லாந்தில் உள்ள சூரிக்கு நகரில் உள்ள உயர்நுட்பக்கல்விக் கழகமாகிய ஈ.டி.எச் (ETH Zurich, Eidgenössische Technische Hochschule Zürich) பணியாற்றி ஓய்வுபெற்ற ஒரு கணிதவியல் பேராசிரியர்; இவர் டாட்டாவின் அடிப்படை ஆய்வுகளுக்கான கல்விக்கழகத்தின் கணிதத் துறையின் தோற்றுநர்களில் ஒருவராவார். இவர் எண் கோட்பாட்டில் கூட்டுமை (summability) பற்றிய ஆய்வுகளில் புகழ் ஈட்டியவர். பதுமசிரீ விருதும், சாந்தி சொரூப்பு பட்நாகர் விருதும், இராமானுசன் பதக்கமும் வென்றவர். இவர் டாட்டா அடிப்படை ஆய்வுகளுக்கான கல்விக்கழகத்தின் (டி.ஐ.எவ்.ஆர், TIFR) பெருமையப் பேராளராக (Honorary Fellow) உள்ளார்.

சந்திரசேகரன் ஆந்திரப்பிரதேசத்தில் உள்ள பாப்பட்லா என்னும் ஊரில் உள்ள பள்ளியில் படித்தார். பின்னர் சென்னையில் உள்ள பிரசிடென்சி கல்லூரியில் கணிதத்தில் முதுகலைப் பட்டமும், சென்னைப் பல்கலைக்கழத்தில் 1942 இல் கே. ஆனந்தராவ் நெறியாளுமையில் முனைவர் பட்டமும் (பி.எச்டி) பெற்றார்.

சந்திரசேகரன், அமெரிக்காவில் நியூஜெர்சி மாநிலத்தில், பிரின்சிட்டனில் உள்ள முன்னோடு ஆய்வுகளுக்கான கழகத்தில் ([Institute for Advanced Study, Princeton) இருந்தபொழுது ஓமி பாபா (Homi Bhabha) அழைப்பின் பேரில் டாட்டா ஆய்வுக்கழகத்தில் வந்து சேர்ந்தார். உலகின் பல அறிஞர்களை டாட்டா ஆய்வுக்கழகத்தில் வந்து உரையாற்ற வைத்தார். 1965 இல் ஹோமி பாபா ஒரு வானூர்தித் தீநேர்ச்சியில் இறந்து போன பின்பு, டாட்டா ஆய்வுக் கழகத்தை விட்டுவிட்டு சுவிட்சர்லாந்தில், சூரிக்கு நகரத்தில் உள்ள ஈ.டி.எச் என்னும் உயர்நுட்பக் கல்விக்கழகத்தில் சேர்ந்தார் , பின்பு அங்கிருந்து 1988 இல் ஓய்வு பெற்றார்

அடிக்குறிப்புகள்
----------------

1. 1 2  
"Some Famous Indian Scientists" (PDF). Mumbai, India: Tata Institute of Fundamental Research, Science Popularisation and Public Outreach Committee. 2004-11-14. p. 12. 2009-05-26 அன்று பார்க்கப்பட்டது.
2. ↑  Komaravolu Chandrasekharan
3. ↑  
"Department of Mathematics Retired Faculty". Eidgenössische Technische Hochschule Zürich. 4 February 2005. 2009-05-26 அன்று பார்க்கப்பட்டது.
4. ↑  
"ETHistory Selbstständige Professuren" (German). Eidgenössische Technische Hochschule Zürich. 2005. 2009-05-26 அன்று பார்க்கப்பட்டது.CS1 maint: Unrecognized language (link)

உசாத்துணை
---------

* - India's who is who

வெளியிணைப்புகள்
---------------

* கணித மரபியல் திட்டத்தில் குமாரவேலு சந்திரசேகரன்
**பி. என். இராம்சந்தர் ராவ்** என்பவர் ஒரு இந்திய திரைப்பட இயக்குனர், தயாரிப்பாளர், திரைக்கதை எழுத்தாளர் ஆவார், இவர் தெலுங்கு, கன்னடம், தமிழ் படங்களில் பணியாற்றியுள்ளார்.   

இவர் சடலவாடா என்ற கிராமத்தில் பிறந்தவர் என்றாலும், சிறுவயதில் நெல்லூர் மாவட்டம் பல்லப்பள்ளி கிராமத்தில், வாழ்ந்தார். பின்னர் திரைப்படங்களில் நடிக்கும் நோக்குடன் சென்னை வந்தார்,

1973 ஆம் ஆண்டில், சென்னை தென்னிந்திய திரைப்பட வர்த்தக சபையின் திரைப்பட நிறுவனம் நடிப்பு படிப்பு சேர்க்கைக்கான விளம்பரத்தை வெளியிட்டது. வெறும் 18 வயதான பி.என்.ஆர், இதற்காக சென்னைக்குச் சென்றார். ஆனால் குறைந்தபட்ச சேர்க்கை வயது 21 என்பதை பின்னர் உணர்ந்தார். மனச்சோர்வடைந்த பி.என்.ஆர் தனியாக அழுதுகொண்டே திரைப்பட வர்த்தக சபையில் அமர்ந்திருந்தார். இதைக் கண்ட மூத்த திரைப்பட தயாரிப்பாளர் தூண்டி என்பவர் இவருடன் பேசினார். மேலும் பிரபல திரைப்பட இயக்குனரான பி. சந்திரசேகர் ரெட்டியை சந்திக்க அறிவுறுத்தினார், ஏனெனில் அவரும் பி.என்.ஆர். போல நெல்லூரைச் சேர்ந்தவர் 

தூண்டியின் ஆலோசனைக்குப் பிறகு பி.என்.ஆர் பி. சந்திரசேகர் ரெட்டியை அணுகி, கிருஷ்ணா எஸ். வி. ரங்கராவ், பாரதி கும்மாடி மற்றும் பலர் நடித்த *கொத்த கபுரம்* என்ற படத்தில் உதவி இயக்குநராக அவருடன் சேர்ந்தார்.

தொழில்
------

பி. என். இராமச்சந்திர ராவ் 1980 ஆம் ஆண்டில் நடிகர் கிரிபாபு தயாரித்த தெலுங்கு திரைப்படமான ***சந்தியாராகம்*** படத்தின் மூலம் இயக்குநராக அறிமுகமானார். பின்னர் கிரிபாபு தயாரிக்க பி. என். ராமச்சந்திர ராவ் இயக்க *மேருப்பு தாடி* 1983 என்ற மற்றொரு திரைப்படத்தையும் இயக்கினார்.

1987 ஆம் ஆண்டில் பி. என் ராமச்சந்திர ராவ் தனது நண்பர்களுடன் சேர்ந்து தயாரிப்பாளராக ஆனார். பின்னர் *காந்திநகர் ரெண்டோவ வீதி* என்ற படத்தை இயக்கி தயாரித்தார். மேலும் ஆந்திராவில் 200 நாட்களுக்கு மேலாக திரையரங்குகளில் ஓடிய *சித்ரம் பலரே விசித்திரம்* (1991) போன்ற பிற முக்கிய வெற்றிப் படங்களையும் இயக்கி தயாரித்தார்.  இவர் தற்போது வரை மொத்தம் 12 படங்களைத் தயாரித்துள்ளார்.

குறிப்புகள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2018-07-05 அன்று மூலம் பரணிடப்பட்டது. 2021-06-15 அன்று பார்க்கப்பட்டது.
4. ↑

வெளி இணைப்புகள்
---------------

* இணையத் திரைப்பட தரவுத்தளத்தில் பி. என். இராமச்சந்திர ராவ்
**விராடதேசம்** சூரசேநதேசத்திற்கு தென்மேற்கிலும், மத்சயதேசத்திற்கு தெற்கிலும், சால்வதேசத்திற்குக் கிழக்கிலும் பரவி இருந்த தேசம்.

இருப்பிடம்
----------

இந்த விராடதேசமானது முழுமையும் செம்மண்ணும், களிமண்ணும் கலந்த பூமியாக இருக்கும். இந்த தேசத்தின் இந்த பூமி அமைப்பால் கருங்கோரைப் புல்லும், மஞ்சாடி, கோரை, அருகம் மற்றும் மரங்களும் செழித்து இருக்கும்.

பருவ நிலை
---------

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும்.

மலை, காடு, மிருகங்கள்
---------------------

இந்த தேசத்தின் வடக்குப் பக்கத்தில் **பிரம்மகிரி** என்ற பெரிய மலை உண்டு, மலையின் அடிவாரத்திலிருந்து சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில் சிறு, சிறு மலைகள் உள்ளது. இந்த மலைகள் சதத்ருநதியின் கரையில் இருக்கின்றது.

நதிகள்
------

இந்த தேசத்தின் பூமியானது வடக்கில் உயர்ந்தும், தெற்கில் தாழ்ந்தும் இருக்கும் இமய மலைகளிலிருந்து இரு நதிகள் உண்டாகி விராடதேசத்தின் மேற்கு முகமாய் ஓடி, **சதத்ருநதியுடன்** இணைந்துவிடுகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 77 -
**விராச்சிலை அடைக்கலம் காத்தம்மன் கோயில்** தமிழ்நாட்டில் புதுக்கோட்டை மாவட்டம், விராச்சிலை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அடைக்கலம் காத்த அம்மன் சன்னதியும், 1) விநாயகர் 2) முத்துகருப்பர் 3)முத்து மாரியம்மன் 4) பத்ராஜா உபசன்னதியும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. வைகாசி மாதம் செவ்வாய் திருவிழா முக்கிய திருவிழாவாக நடைபெறுகிறது. வைகாசி மாதம் செவ்வாய் திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
1983ல் அமெரிக்காவின் ஹாவார்டு பல்கலைக்கழகக் கல்வியியல் துறை பேராசிரியர் ஹாவார்டு கார்டனர் என்பவர் வெளியிட்ட பிரபலமான நூல் ஆன மனத்திட்பங்கள்- பன்முக நுண்ணறிவுக் கோட்பாடு என்பதில் 8 வகையான நுண்ணறிவை விவரிக்கின்றார்.

மொழியியல் நுண்ணறிவு
-------------------

தேவையான வகையில் கருத்துகளை விளக்க எழுத்துகளையும் சொல்களையும் கையாளும் திறனை குறிக்கிறது.

### தர்க்க முறையிலானா கணித நுண்ணறிவு

தர்க்க முறையில் சிந்திப்பதனையும் எண்களைக் கையாளும் திறனையும் இம் மன வன்மை குறிக்கிறது. தற்போது நடைமுறையில் உள்ள நுண்ணறிவு கெழுவினை அளவிடும் சோதனைகள் யாவும் மேற்கண்ட இரு நுண்ணறிவு வகைகளையே மதிப்பிட முயற்சி செய்கின்றன .

#### இடை நிலையிலான நுண்ணறிவு

இவ்வகை நுண்ணறிவு ஓவியர்கள், சிற்பிகள், கட்டட வரைபடம் தயாரிப்போர், பொறியியல் வல்லுநர்கள் ஆகியோரிடம் மிகுந்து காணப்படுகிறது. 

#### உடலியக்கம் தொடர்பான நுண்ணறிவு

நடன கலைஞர்கள், விளையாட்டு வீரர்கள், அருவைச் சிகிச்சை நிபுணர்கள் போன்றோருக்கு இவ்வகை நுண்ணறிவு மிகவும் தேவை.

##### இசைத் தொடர்பான நுண்ணறிவு

இசை அறிவு உள்ளவர்களிடம் காணப்படுகிறது 

##### சமூக உறவுகள் தொடர்பான நுண்ணறிவு

விற்பனையாளர்கள், அரசியல்வாதிகள், மக்கள் தொடர்பு அலுவலர்கள், நிர்வாகிகள் ஆகியோரிடம் காணப்படுகிறது.

##### தான் செயல்பாடுவதில் திறமையாக இயங்குவதற்கு உரிய நுண்ணறிவு

திட்டம் தீட்டுதல், உத்திகளை, உருவாக்குதல் போன்ற ஆற்றல்கள் உள்ளவர்களிடம் காணப்படுகிறது.

##### இயற்கையினை புரிந்து கொள்ளும் நுண்ணறிவு

கவிஞர்கள், தோட்டக்கலை வல்லுனர்கள், சுற்றுச்சூழல் ஆர்வலர்களிடம் காணப்படுகிறது.

மேற்கோள்கள்
-----------

1. ↑  முனைவர் குமரிச்செழியன், கற்றல் -மனித வளர்ச்சி -உளவியல்
**விராட் இராமாயணக் கோயில்** (Viraat Ramayan Mandir), இந்தியாவின், பிகார் மாநிலத்தில், கிழக்கு சம்பாரண் மாவட்டத்தின், கேசரியா நகரத்தின் அருகில் உள்ள ஜானகி நகரில் கட்டுமானத்தில் உள்ள இந்துக் கோயில் ஆகும்.

பாட்னாவில் உள்ள மகாவீர் கோயில் அறக்கட்டளையால், 21 ஜூன் 2015இல், 200 ஏக்கர் நிலப்பரப்பில் ஏறத்தாழ 500 கோடி ரூபாய் மதிப்பில் கட்டத் தொடங்கப்பட்ட விராட் இராமாயணக் கோயிலின் நீளம் 2800 அடியாகவும், அகலம் 1400 அடியாகவும், உயரம் 405 அடியாகவும் இருக்கும் வண்ணம் அமைக்கப்படவுள்ளது. கட்டப்பட்டு வரும் இக்கோயிலில் ராமர், சீதை, அனுமன், இலவன், குசன், மற்றும் சிவன் சன்னதிகளுடன் கூடிய கோபுரங்கள் அமைய உள்ளது. கோயில் வளாகத்தில் 20,000 பேர் அமரக்கூடிய வகையில் பெரிய மண்டபம் கட்டப்பட உள்ளது.  கட்டி முடித்த பிறகு, விராட் இராமாயணக் கோயில் உலகின் மாபெரும் இந்துக் கோயிலாக இருக்கும்.

9 ரிக்டேர் அளவு நில நடுக்கத்தை தாங்கும் வகையில், கோயில் அஸ்திவாரம் 50 மீட்டர் ஆழம் கொண்டது. கோயிலில் அமைக்கப்பட உள்ள சிவலிங்கம் 33அடி அடி உயர கருங்கல்லினால் அமைக்கப்பட உள்ளது. கோயில் 18 கருவறைகள், 18 கோபுரங்களுடன் அமைக்கப்பட உள்ளது.

கம்போடியாவில் உள்ள 215 அடி உயர அங்கோர் வாட் கோயிலை விட இரண்டு மடங்கு பெரிதாக கட்டவுள்ள இராமாயணக் கோயிலுக்கு உள்ளூர் இசுலாமியர்கள் கூட தங்களின் நிலங்கள் வழங்கியுள்ளனர்.

அமைவிடம்
--------

கட்டுமானத்தில் உள்ள விராட் இராமாயணக் கோயில், வைசாலி மாவட்டத்திலிருந்து 60 கி.மீ தொலைவிலும், பிகார் தலைநகர் பாட்னாவுக்கு வடக்கே 120 கி. மீ தொலைவிலும், கிழக்கு சம்பாரண் மாவட்டத்தின் கேசரியா நகரத்தின் ஜானகி நகரில் அமைந்துள்ளது.

எதிர்ப்பு
---------

தற்போது உலகின் மிகப் பெரிய இந்துக் கோயில் என்ற பெருமை உடைய அங்கோர் வாட் கோயிலை காண வரும் வெளி நாட்டுச் சுற்றுலா பயணிகளால் கம்போடியா அரசு வெளிநாட்டுச் செலாவணி ஈட்டி வரும் நிலையில், இந்தியாவில் விராட் இராமாயணக் கோயில் கட்டி முடித்தால் தனது நாட்டிற்கு கிடைக்கும் வெளிநாட்டுச் செலாவணி பாதிக்கப்படும் என்பதால், விராட் இராமாயணக் கோயிலைக் கட்ட எதிர்ப்பு தெரிவித்துள்ளது.

மேற்கோள்கள்
-----------

1. ↑
2. ↑  "Work on world's largest Hindu temple to begin by June-end". The Times of India. 18 May 2015. 22 May 2015 அன்று பார்க்கப்பட்டது.
3. ↑  "'Donate a sq feet' scheme for Viraat Ramayan Mandir - Times Of India". Articles.timesofindia.indiatimes.com. 2013-05-19. 2013-06-27 அன்று மூலம் பரணிடப்பட்டது. 2013-10-03 அன்று பார்க்கப்பட்டது.
4. ↑  "Virat Mandir in Bihar to overtake Angkor Wat as world's largest Hindu temple : North, News - India Today". Indiatoday.intoday.in. 2013-10-02. 2014-04-29 அன்று பார்க்கப்பட்டது.
5. ↑  Ground-breaking of the Ramayan Temple on June 21
6. ↑  World's largest temple to be built in India – after Muslims donate the land for Hindu shrine
7. ↑  Cambodia's protest hinders Virat Ramayan Mandir construction in Bihar

வெளி இணைப்புகள்
---------------

* மகாவீர் மந்திர் அறக்கட்டளையின் அதிகாரப்பூர்வமான இணையதளம் பரணிடப்பட்டது 2013-10-04 at the வந்தவழி இயந்திரம்
**சிறுப்பிட்டி**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம்-பருத்தித்துறை வீதியில் நீர்வேலிக்கும், புத்தூருக்கும் இடையில் அமைந்துள்ள இந்த ஊர் யாழ்ப்பாணத்தில் இருந்து ஏறத்தாழ 14 கிமீ தொலைவில் உள்ளது. இவ்வூர், சிறுப்பிட்டி வடக்கு, சிறுப்பிட்டி தெற்கு, சிறுப்பிட்டி மேற்கு, சிறுப்பிட்டி கிழக்கு, சிறுப்பிட்டி மத்தி என ஐந்து பிரிவுகளாகப் பிரிக்கப்பட்டுள்ளது. இவ்வூரைச் சுற்றி புத்தூர், அச்செழு, ஈவினை, நீர்வேலி ஆகிய ஊர்கள் உள்ளன.

நிறுவனங்கள்
-----------

சிறுப்பிட்டியில் சிறுப்பிட்டி இந்து தமிழ்க் கலவன் பாடசாலை, சிறுப்பிட்டி அரசாங்க தமிழ்க் கலவன் பாடசாலை என இரண்டு அரசாங்கப் பாடசாலைகள் உள்ளன.

சிறுப்பிட்டி வடக்கு இலுப்பையடி அம்மன் கோயில், சிறுப்பிட்டி மேற்கு ஞானவைரவர் ஆலயம், செல்லப்பிள்ளையார் கோயில், காத்தவராயன் கோயில் என்பன இவ்வூரில் உள்ள கோயில்களுட் சில.

புகழ்பெற்ற சிறுப்பிட்டியைச் சேர்ந்தோர்
--------------------------------------

* சி. வை. தாமோதரம்பிள்ளை

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 31.
2. ↑  "வலிகாமம் கிழக்கு பிரதேச செயலக இணையத்தளம் - பாடசாலைகள்". 2017-01-05 அன்று மூலம் பரணிடப்பட்டது. 2015-10-17 அன்று பார்க்கப்பட்டது.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
**விய்யூர் உயர் பாதுகாப்புச் சிறைச்சாலை** (*Viyyur High Security Prison*) இந்தியாவின் கேரள மாநிலம், திருச்சூர் நகரிலுள்ள விய்யூரில் அமைந்துள்ளது. இச்சிறை ஓர் உயர் தொழில்நுட்பம் கொண்ட உயர் பாதுகாப்பு சிறையாகும். சிறைச்சாலையின் பாதி வான்வழி தாக்குதலை எதிர்க்கும் வகையில் நிலத்தடியில் அமைந்திருக்கிறது. சிறைச்சாலையில் 600 கைதிகளைச் சிறைவைக்க இயலும். 192 சிறை அலகுகள் சிறையில் உள்ளன. நிர்வாகப் பிரிவுடன் மூன்று மாடி கட்டிடம் ஒன்பது ஏக்கர் வளாகத்தில் அமைந்துள்ளது.

வரலாறு
------

கேரள முதலமைச்சர் உம்மன் சாண்டி 2011 ஆம் ஆண்டு சூன் மாதம் 17 அன்று திருச்சூர் நகரத்தின் விய்யூரில் முதல் உயர் பாதுகாப்பு சிறைக்கான அடிக்கல் நாட்டினார். விய்யூரிலுள்ள மத்திய சிறைக்கு அருகில் 10 ஏக்கர் நிலப்பரப்பில் 20 கோடி ரூபாய் செலவில் சிறையை கட்டுவதற்கு திட்டமிடப்பட்டது. இரண்டு ஆண்டுகளில் கட்டுமானப் பணிகளில் நிறைவடையும் என்றும் எதிர்பார்க்கப்பட்டது. ஆனால் மாநிலத்தின் இந்த முதல் உயர் பாதுகாப்பு சிறைச்சாலை 2019 ஆம் ஆண்டு சூலை மாதம் 03 அன்றுதான் திறக்கப்பட்டது.

இரண்டு சுற்றுச் சுவர்கள், பார்வையாளர்களுக்கு ஆறு அடுக்கு பாதுகாப்பு சோதனை, சிறைக்குள் ஒவ்வொரு அலகிலும் மூடியசுற்று தொலைக்காட்சி, இரட்டை அடுக்கு புற சுவர், ஐந்து கண்காணிப்பு கோபுரங்கள், சோதனைகளுக்கான உயர்தொழில்நுட்ப காணொலி மாநாட்டு மண்டபம், இரண்டு நீரியல் வாயில்கள், தனிச் சிறைவாசிகளுக்கான ஒற்றை அலகு அறைகள் மற்றும் சிறு அறுவைச் சிகிச்சை வசதி கொண்ட மருத்துவமனை போன்ற வசதிகள் விய்யூர் உயர் பாதுகாப்பு சிறையில் செய்யப்பட்டுள்ளன. ஊழியர்கள் மற்றும் பிறரின் நுழைவு மற்றும் வெளியேற ஒரு கைரேகை பூட்டு முறையும் உள்ளது. மற்ற அலகுகளில் உள்ள கைதிகள் ஒருவருக்கொருவர் பார்க்காத வகையில் அலகுகள் கட்டப்பட்டுள்ளன.

கையெறி தாக்குதல்களைத் தவிர்ப்பதற்காக சிறைச் சுவரைச் சுற்றி 250 சதுர அடி புல்வெளி உருவாக்கப்பட்டுள்ளது. மேலும் தொழில்நுட்ப பின்னணி கொண்ட பணியாளர்கள் நவீன வசதிகளுடன் நிறுத்தப்படுகிறார்கள்.

மேற்கோள்கள்
-----------

1. ↑  "Thrissur sub-jail to be upgraded". *தி இந்து*. 2011-06-18. 2011-06-21 அன்று மூலம் பரணிடப்பட்டது. 2010-11-26 அன்று பார்க்கப்பட்டது.
2. ↑  "Govt. to set up State Bureau of Investigation". *The Hindu*. 2011-11-19 அன்று மூலம் பரணிடப்பட்டது. 2010-11-26 அன்று பார்க்கப்பட்டது.
3. ↑  "State's first high security prison to come up in Viyyur". *தி இந்து*. 2011-06-18. 2011-06-21 அன்று மூலம் பரணிடப்பட்டது. 2010-11-26 அன்று பார்க்கப்பட்டது.
4. ↑  "New high security prison". Manoramaonline.com. 2011-11-27 அன்று மூலம் பரணிடப்பட்டது. 2010-11-26 அன்று பார்க்கப்பட்டது.
5. ↑  "High security jail in Viyyur by 2014". Deccan Chronicle. 2011-06-19 அன்று மூலம் பரணிடப்பட்டது. 2010-11-26 அன்று பார்க்கப்பட்டது.
**பரப்பில் நாராயண மேனன் (Parappil-Narayana Menon)** (1920- 1975 சூன் 22)  **பி. என். மேனன்** என்றும் அழைக்கப்படும் இவர், இந்திய வெளியுறவுத் துறையில் பணி புரிந்த இராஜதந்திரி ஆவார். தனது மாமனாரைப் போலவே, இவரும் திபெத்தில் இந்தியாவின் ஆலோசனைத் தளபதியாகத் தனது பதவியைப் பெறுவதற்காக 1956 ஆம் ஆண்டில் சென்றும் பலமான நாதுலா கணவாய் வழியாக ஒரு பயணத்தை மேற்கொண்டார்.

தனிப்பட்ட வாழ்க்கை
------------------

இவர், இந்தியாவின் முதல் வெளியுறவு செயலாளர் கே. பி. எஸ். மேனனின் மகள் மாலினியை மணந்தார்.  இவரது மகன் சிவசங்கர் மேனன், 2011 ஆம் ஆண்டில் இந்தியப் பிரதமரின் தேசிய பாதுகாப்பு ஆலோசகராக இருந்தார்.

அரசுப் பணி
----------

பி. என். மேனன் முதன்முதலில் இந்திய வெளியுறவு சேவையில் 1947 இல் சேர்ந்தார்.  ஒரு கட்டத்தில், லாசாவில் இந்தியத் தூதராக பணியாற்றினார். பின்னர் 1959 திபெத்திய எழுச்சியின் போது இளம் தலாய் லாமாவின் இடைத்தரகராக பணியாற்றினார்.    யூகோசுலாவியாவிற்கான தூதராக பெல்கிரேடில் பணியாற்றும் போது இறந்தார். 

### வகித்த பதவிகள்

* போர் சேவை அதிகாரி, 1947
* இந்திய தூதரகம், லாசா, அக்டோபர் 1954-நவம்பர் 1956
* முதல் செயலாளர், இந்திய தூதரகம், ரோம், 1957 ஏப்ரல்-1958 மே
* இந்திய தூதரகம், திமிஷ்கு,1958 சூன்- 1959 பிப்ரவரி
* இயக்குனர் (வெளியுறவுத் துறை), 1959-62
* சான் பிரான்சிஸ்கோ, தூதரகம், 1962-65
* கம்போடியாவுக்கான தூதர், 1965-68
* இணை செயலாளர், கூடுதல் செயலாளர், செயலாளர், வெளியுறவுத் துறை. 1968-72
* யூகோஸ்லாவியா மற்றும் கிரீஸ் தூதர் -1975

குறிப்புகள்
-----------

1. ↑  *Almanac of Current World Leaders Biography & News*: ii. September 1975.
2. ↑  K.P.S. Menon. *Many Worlds Revisited*.
3. ↑  Selected Works of Jawaharlal Nehru, Series II Volume 33, p. 479, footnote 16
4. ↑  Roger E. McCarthy. *Tears of the Lotus*.
5. ↑  Tséring Shakya (1999). *The dragon in the land of snows: a history of modern Tibet since 1947*. .
6. ↑  John Kenneth Knaus. *Orphans of the Cold War: America and the Tibetan struggle for survival*. .
7. ↑  K.P.S. Menon, Sr. *Memories and Musings*.
**திரிபோலி அபுசலிம் சிறைவளாக மனிதப் புதைகுழி** என்பது லிபியா தலைநகர் திரிப்பொலியில் உள்ள அபு சலிம் சிறை வளாகத்தில் 2011 செப்டெம்பரில் கண்டு பிடிக்கப்பட்ட மனிதப் புதை குழியாகும். இதிலிருந்து 1200 க்கும் மேற்பட்ட உடல் எச்சங்கள் மீட்கப்பட்டதாக லிபிய இடைக்கால அரசு தெரிவித்தது. இந்த புகைகுழியின் மேற்பரப்பில் இருந்து உடல் எச்சங்கள் மற்றும் உடைகளின் பகுதிகள் கண்டெடுக்கப்பட்டன.

விபரம்
------

சூன் 28 1996ல் சிறை நிலைமைகள் மிக மோசமாக இருப்பதாகவும், தங்கள் குடும்பத்தினரைப் பார்க்க விடாமல் தடுப்பதாகவும் குற்றம்சாட்டி சிறைக் கைதிகள் ஆர்ப்பாட்டத்தில் ஈடுபட்டனர். ஒரு கட்டத்தில், கைதிகள் சிறைக் கதவுகளை உடைத்து தப்பிக்க முயன்றனர். அப்போது ராணுவ வீரர்கள் வரவழைக்கப்பட்டு, கண்மூடித் தனமாகத் துப்பாக்கிச் சூடு நடத்தப்பட்டுள்ளது. இதில் ஆயிரக்கணக்கானோர் இறந்திருக்கலாம் என அஞ்சப்பட்டது. கைதிகளை கொல்ல முஅம்மர் கடாபி உத்தரவிட்டதாக குற்றம்சாட்டப்பட்டது. இறந்தவர்கள் அனைவரும் சிறை வளாகத்திலேயே புதைக்கப்பட்டிருக்கலாம் எனவும் கருதப்பட்டது.

இந்நிலையில், அபு சலிம் சிறை வளாகத்தில், முன்பு பணியாற்றிய சிறை அலுவலர்கள் உதவியுடன், கைதிகள் புதைக்கப்பட்ட இடம் கண்டறியப்பட்டதாக, லிபியா இடைக்கால கவுன்சில் உறுப்பினர் கமால் அல் ஷரீப் தெரிவித்திருந்தார். இது விடயமாக மருத்துவ அதிகாரியான டாக்டர் ஒஸ்மன் அப்துல் ஜலீல் பின்வருமாறு கூறியிருந்தார் '1,270க்கும் மேற்பட்ட எலும்புக் கூடுகள் கண்டெடுக்கப்பட்டன. எலும்புகளை டி.என்.ஏ. சோதனை மூலம் கண்டெடுக்கப்பட்டவர்களின் உறவினர்களை கண்டறியும் முயற்சியில் ஈடுபட்டுள்ளோம். கண்டெடுக்கப்பட்டவர்கள் குறித்த உண்மைகளை கண்டறிய பல ஆண்டுகள் ஆகலாம்.'

மேற்கோள்கள்
-----------

1. ↑  "More than 1,200 bodies found in Tripoli mass grave". *பிபிசி*. 25 செப்டம்பர் 2011.. பார்த்த நாள்: 25-09-2011.

உசாத்துணை
---------

* லிபியாவில் கடாபி அரசால் கொல்லப்பட்ட 1,270 பேரின் எலும்புக் கூடுகள் கண்டுபிடிப்பு
[*தொடர்பிழந்த இணைப்பு*],
* 1,200 கைதிகள் ஒரே இடத்தில் புதைக்கப்பட்ட சிறைவளாகம் கண்டுபிடிப்பு,
* லிபிய தலைநகர் திரிபோலியில் பாரிய மனித புதைகுழி
[*தொடர்பிழந்த இணைப்பு*],
மழை மறைவு பிரதேதிற்கான காரணம் காட்டும் வரைபடம்
**மழை மறைவு பிரதேசம்** (rain shadow) என்பது பருவக் காற்றால் அடித்து வரப்படும் மழை மேகங்களை உயர்ந்த, நீண்ட மலைத்தொடர்கள் மறைத்து தடுத்து நிற்பதால், மலைகளுக்குப் பின்புறமுள்ள பிரதேசங்களுக்கு மழை மேகங்கள் செல்ல வழியின்றி போதுமான மழைப் பொழிவு பெறுவதில்லை. எனவே அப்பிரதேசங்களை மழை மறைவு பிரதேசங்கள் என அழைப்பர்.

எடுத்துக்காட்டுகள்
------------------

### இந்தியத் துணை கண்டத்தில்

இமயமலைத் தொடர்களால் மழை மேகங்கள் தடுக்கப்படுவதால், காற்றுப்படா மலைப்பரப்பான திபெத் மழை மறைவுப் பிரதேசமாகிறது.
பருவக் காற்றால் அடித்து வரப்படும் மழை மேகங்களை திபெத் பகுதிக்கு செல்ல விடாமல் நீண்டு, படர்ந்த இமயமலைத் தொடர்கள் தடுத்து நிறுத்தி விடுவதால், திபெத் மழை மறைவு பிரதேசமாகி, தேவையான மழைப் பொழிவின்றி வறண்ட நிலமாக காட்சியளிக்கிறது.

### தமிழ்நாட்டில்

மழை மேகங்களை அகத்தியர் மலை தடுப்பதால், திருநெல்வேலி மழை மறைவு பிரதேசமாக உள்ளது.
தென்மேற்கு பருவக் காற்று காலத்தில், அரபுக்கடலிருந்து கிளம்பும் மழை மேகங்களை, மேற்கு தொடர்ச்சி மலைகள் தடுத்து நிறுத்தி விடுவதால், தமிழ்நாட்டின் திருப்பூர் மாவட்டம், மதுரை மாவட்டம் மற்றும் திருநெல்வேலி மாவட்டம் போன்ற பகுதிகளில் போதுமான தென்மேற்கு பருவ மழை பெற இயலாது, மழை மறைவு பிரதேசங்களாக உள்ளது.

மேற்கோள்கள்
-----------

1. ↑  rain shadow in Science
2. ↑  The Rain Shadow Effect: Definition & Explanation

வெளி இணைப்புகள்
---------------

* USA Today on rain shadows
* Weather pages on rain shadows
**ஆம்பல்** (எண்) என்பது அளவு காட்டாமல் மிகுதியைக் குறிப்பிடும் எண்ணுப்பெயர்களுள் ஒன்றாகும். இதனை அல்பெயர் எண் எனத் தொல்காப்பியம் குறிப்பிடுகிறது. பதினைந்து இலக்கம் கொண்ட பேரெண் சங்கத்தமிழர்களால் ஆம்பல் என அழைக்கப்பட்டது. அதாவது நூறு திரிலியனை ஆம்பல் என அழைத்தனர். (ஆம்பல் = 100,000,000,000,000 = 1014 = நூறு திரில்லியன்)

சேரலாதன் ஈழத்தின் மாந்தை நகரில் இருந்த அவனது அரண்மனை முற்றத்தில் ஆம்பல் மதிப்பிலான (நூறு திரிலியன்) பொருளை நிலம் தின்னக்(அழிந்து போகுமாறு) கைவிட்டான் என்பதை மாமூலனார் என்ற புலவர் அகநானூற்றில் குறிப்பிடுகிறார்.

|  |  |  |
| --- | --- | --- |
| "| வலம்படு முரசின் சேரலாதன்
முந்நீர் ஓட்டிக் கடம்பு அறுத்து இமயத்து
முன்னோர் மருள வணங்கு விற்பொறித்து
நன்னகர் மாந்தை முற்றத்து ஒன்னார்
பணிதிறை தந்த பாடுசால் நன்கலம்
பொன் செய் பாவை வயிரமொடு ஆம்பல்
ஒன்று வாய் நிறையக் குவைஇ அன்றவன்
நிலம் தின்னத் துறந்த நிதியத்து அன்ன"  | "|

பதிற்றுப்பத்து என்ற இலக்கியம் செல்வக்கடுங்கோ வாழியாதன் என்ற மன்னனைக் கபிலர் வாழ்த்துவதாக 

|  |  |  |
| --- | --- | --- |
| "| "நும்நுகம் கொண்டினும் வென்றோய் அதனால்
செல்வக் கோவே சேரலர் மருக
கால்திரை எடுத்த முழங்குகுரல் வேலி
நனம்தலை உலகஞ் செய்தநன்(று) உண்(டு)எனின்
அடைஅடுப்(பு) அறியா அருவி ஆம்பல் 
ஆயிர வெள்ள ஊழி
வாழி யாத வாழிய பலவே. | "|

" இலைகளால் சூழப்படாத பூக்கள் அல்லாத பல ஆம்பல் என்னும் பேரெண்ணும, அதனை ஆயிரத்தால் பெருக்கிய வெள்ளம் என்னும் பேரெண்ணும் சேர்ந்த எண்ணிக்கை கொண்ட பல 
ஊழிக்காலம் நீ வாழ்வாயாக!"எனக் குறிப்பிடுகிறது.

மேற்கோள்களும் குறிப்புகளும்
---------------------------

1. ↑  தொல்காப்பியம், பொருளதிகாரம், 19
2. ↑  தமிழரசி (25 மே 2012). "ஆம்பல்". நவம்பர் 14, 2012 அன்று பார்க்கப்பட்டது.
3. ↑  அகநானூறு: 127: 3-10
4. ↑  பதிற்றுப்பத்து பாடல், ஏழாம்பத்து, பாடல் 63
5. ↑  "அருவி ஆம்பல்". நவம்பர் 14, 2012 அன்று பார்க்கப்பட்டது.
அமுல் கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா
**திரிபுவன்தாஸ் கிஷிபாய் படேல்** (**Tribhuvandas Kishibhai Patel**) (22 அக்டோபர் 1903 – 3 சூன் 1994) இந்தியாவின் குஜராத் மாநிலத்தில் 1946-இல் *கைரா மாவட்ட பால் உற்பத்தியாளர்கள் கூட்டுறவு ஒன்றியம்* (தற்போது அமுல்) மற்றும் தேசிய பால்பண்ணை மேம்பாட்டு வாரியத்தை நிறுவிய சமூக ஆர்வலர், கூட்டுறவாளர் மற்றும் இந்திய விடுதலை இயக்க வீரர் ஆவார். a Gandhian, இந்தியாவின் வெண்மைப் புரட்சிக்கு காரணமான மூவரில் இவரும் ஒருவராவார்.

இளமை வாழ்க்கை
-------------

தற்கால குஜராத் மாநிலத்தின் ஆனந்த் நகரத்தில் 22 அக்டோபர் 1903-இல் பிறந்தார். இவர் காந்தியடிகளின் கொள்கைகளைப் பின்பற்றி, இந்திய விடுதலை இயக்கத்தில் பங்கு பெற்றவர்.

கூட்டுறவு இயக்கம்
-----------------

சர்தார் வல்லபாய் படேல் அவர்களின் ஆலோசனைப் படி, 1940-ஆம் ஆண்டில், திரிபுவன்தாஸ் படேல், குஜராத்தின் கேதா மாவட்டத்த்தின் வேளாண் குடிமக்களிடம் இணைந்து பால் உற்பத்தி மேம்பாட்டுக்கான பனிகளில் கவனம் செலுத்தினார். 1946-இல் இவர் ஆனந்த் நகரத்தில் வர்கீஸ் குரியன் தலைமையில் அமுல் பால் உற்பத்தியாளர்கள் ஒன்றியத்தை நிறுவினார்.

பின்னர் இவர் வர்கீஸ் குரியனுடன் இணைந்து குஜரத் கூட்டுறவு பால் விற்பனை கூட்டமைப்பு (Gujarat Cooperative Milk Marketing Federation) மற்றும் தேசிய பால்பண்ணை மேம்பாட்டு வாரியத்தை நிறுவினார். இதனால் இந்தியாவில் வெண்மைப் புரட்சி ஓங்கியது.

பெற்ற விருதுகள்
---------------

* 1963: ரமோன் மக்சேசே விருது'
* 1964: பத்ம பூசண்

இதனையும் காண்க
--------------

* வெண்மைப் புரட்சி
* வர்கீஸ் குரியன்
* அரிசந்த் மேகா தலாயா
* அமுல்
* தேசிய பால்பண்ணை மேம்பாட்டு வாரியம்

மேற்கோள்கள்
-----------

1. 1 2 3 4  "Amul remembers Tribhuvandas on his birth anniversary". Indian Cooperative. 23 October 2019. .
2. ↑  Amul : Evolution of Marketing Strategy *Marketing Case Studies*
3. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.

மேலும் படிக்க
-------------

* Profile of *Tribhuvandas K. Patel* on 'Ramon Magsaysay Award Site'
* Magsaysay Award Profile
* AMUL's 25th Anniversary Celebrations

வெளி இணைப்புகள்
---------------

* *Ramon Magsaysay Award* Citation
* The Making of *Amul*, Dr. Verghese Kurien
* Mention of Tribhuvandas Kishibhai Patel's death
* The-Indian-Milkman-Tribhuvandas-Patel
10.Re1?; 10...Bxh2+! என்ற நகர்வுடன் கருப்புக்கு வெற்றியைத் தரும் அமைப்பு

**மார்சல் பொறி** (*Marshall Trap*) என்பது எதிரியை இடர்பாட்டில் சிக்கவைக்க சதுரங்க ஆட்டத்தின் தொடக்கத்தில் திட்டமிட்டு விரிக்கப்படும் வலையாகும். பெட்ரோவ் தற்காப்பு திறப்பு ஆட்டத்தில் இவ்வகை வலையை விரிக்கும் நுட்பம் கண்டறியப்பட்டது. இந்நுட்பத்தை பிராங்கு மார்சல் கண்டறிந்த காரணத்தால் இவ்வலைக்கு மார்சல் பொறி என்ற பெயர் சூட்டப்பட்டது.

பொறி
----

**1. e4 e5 2. Nf3 Nf6**

கருப்பு ஆட்டக்காரர் பெட்ரோவ் தற்காப்பு சதுரங்கத் திறப்பு ஆட்டத்தை விளையாடுவதிலிருந்து மார்சல் வலைவிரிப்பு தொடங்குகிறது.
**3. Nxe5 d6 4. Nf3 Nxe4 5. d4 d5 6. Bd3 Bd6 7. 0-0 0-0 8. c4 Bg4 9. cxd5 f5 10. Re1?** (படம் பார்க்கவும்)

வெள்ளை கண்டிப்பாக 10.Nc3 நகர்வை விளையாடியிருக்க வேண்டும்.
**10... Bxh2+!**

ஒர் எதிர்பாராத நகர்வை கருப்பு ஆடுகிறார். .
**11. Kxh2 Nxf2**

வெள்ளையின் படையில் பிளவு உண்டாகிறது. கருப்புக் குதிரை ஒரே நேரத்தில் வெள்ளை ராணி மற்றும் வெள்ளை அமைச்சர் இருவரையும் தாக்குகிறது. எனவே வெள்ளை தன் ராணியை நகர்த்த வேண்டிய அவசியம் ஏற்படுகிறது.
**12. Qe2 Nxd3 13. Qxd3 Bxf3 14. Qxf3 Qh4+**

தொடரும்15...Qxe1 என்ற நகர்வால் e1- இல் இருக்கும் வெள்ளை யானை இழக்கப்படுகிறது. கருப்பு வெற்றியை நோக்கி நகரும் வாய்ப்பு அதிகரிக்கிறது.

மேற்கோள்கள்
-----------

* Hooper, David and Kenneth Whyld (1996). *The Oxford Companion to Chess*. Oxford University. பன்னாட்டுத் தரப்புத்தக எண்:0-19-280049-3.
**ஆம்பல்** என்பது சங்க காலத்தில் பயன்படுத்தப்பட்ட ஒரு மருந்து ஆகும். ஆம்பல் மலரின் இதழ், விதை, தண்டு, கிழங்கு என்பன அக்காலத்தில் மருந்தாகப் பயன்படுத்தப்பட்டன போர்களின் போது போர் வீரர்களுக்கு ஏற்பட்ட வெட்டுக் காயத்திற்கு கருங்குழம்பைப் பூசி, நெருப்பில் கடுகையும் ஆம்பல் இதழ்களையும் இட்டு வரும் புகையை ஊதியதாகப் புறநானூற்றில் குறிப்புகள் காணப்படுகின்றன. 

|  |  |  |
| --- | --- | --- |
| "| கைபயப் பெயர்த்து மைஇழுது இழுகி

ஐவி சிதறி ஆம்பல் ஊதி
இசைமணி எறிந்து காஞ்சி பாடி
நெடு நகர் வரைப்பில் கடி நறை புகைஇ
காக்கம் வம்மோ காதலம் தோழி!
வேந்துறு விழுமம் தாங்கிய
பூம் பொறிக்கழல் கால் நெடுந்தகைப் புண்ணே" | "|

இன்றும் நம் நாட்டு மருத்துவத்தில் தென்னங் குருத்து, வேம்பு, புளி, நெல்லி இவற்றின் இலைகளும், அல்லி, தாமரை, குவளை, செவ்வாழைப் பூக்களும் சிரங்கு, கரப்பன், தொழுநோய் (குட்டம்) போன்ற பல தோல் நோய்களுக்கும் புண்களுக்கும் இவற்றின் புகை ஊதப்படுகிறது. இவற்றின் புகை கெட்ட ஆவிகளைப் போக்கும் என்ற நம்பிக்கையும் அக்காலத்தே இருந்துள்ளது.

மேற்கோளும் குறிப்புகளும்
------------------------

1. 1 2  அரசி (25 மே 2012). "ஆம்பல்". 14 நவம்பர் 2012 அன்று பார்க்கப்பட்டது.
2. ↑   அரிசில் கிழார்,
காஞ்சித் திணை, பேய்க் காஞ்சித்துறை, புறநானூறு, பாடல் 281
3. ↑  "தமிழர் வாழ்வில் வேம்பு". *கலாநிதி. திருமதி விவியன் சத்தியசீலன்*. யாழ்மண். 3 அக்டோபர் 2012. 14 நவம்பர் 2012 அன்று பார்க்கப்பட்டது.
ஆம்ஸ்டர்டேம் பல்கலைக்கழக கட்டடங்கள்.
**ஆம்ஸ்டர்டேம் பல்கலைக்கழகம்** (*University of Amsterdam*) நெதர்லாந்து நாட்டின் தலைநகரான ஆம்ஸ்டர்டமில் உள்ளது. 
இது பெரியதும் குறிப்பிடத்தக்க ஆய்வுப் பல்கலைக்கழகமும் ஆகும். நெதர்லாந்தில் நிறுவப்பட்ட மிகப் பழைய கல்வி நிறுவனங்களில் இதுவும் ஒன்று. மானுடவியல், சமூகவியல், பொருளாதாரம், அறிவியல், சட்டம், மருத்துவம், பல் மருத்துவம் உள்ளிட்ட துறைகளைக் கொண்டுள்ளது. டச்சு, ஆங்கில மொழிகளுக்கும் படிப்புகள் உண்டு. இது ஐரோப்பிய ஆய்வுப் பல்கலைக்கழகங்களின் கூட்டமைப்பில் உறுப்பினராக உள்ளது.

இந்த பல்கலைக்கழகம் ஆறு நோபல் பரிசு வெற்றியாளர்களையும், ஐந்து நெதர்லாந்து பிரதமர்களையும் உருவாக்கியுள்ளது.


|  |  |  |  |  |
| --- | --- | --- | --- | --- |
| The *Bushuis* building | The *Binnengasthuis* area | The *Oost-Indisch Huis* building | The Allard Pierson Museum | The Artis Library |

மேற்கோள்கள்
-----------

1. ↑  Jacob Belzen (2010). *Towards Cultural Psychology of Religion: Principles, Approaches, Applications*. பக். 215. .
2. ↑  "Academic awards". University of Amsterdam. 2011-09-27 அன்று மூலம் பரணிடப்பட்டது. 2011-06-27 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Universiteit van Amsterdam***   
என்பதின் ஊடகங்கள் உள்ளன. 

* University of Amsterdam பரணிடப்பட்டது 2006-09-01 at the வந்தவழி இயந்திரம்
**கீழப்புளியூர் நாகநாதசுவாமி கோயில்** (Keelappuliyoor naganathasamy temple) திருவாரூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் திருவாரூர் மாவட்டத்தில் குழிக்கரை அருகில் கீழப்புலியூர் என்னுமிடத்தில் அமைந்துள்ளது. இப்பகுதியில் புளிய மரங்கள் அதிகம் இருந்ததால் இவ்வூர் புளிப்பூர் என்று அழைக்கப்பட்டு பின்னர் கீழப்புளியூர் என்ற பெயரைப் பெற்றிருக்கலாம்.

இறைவன், இறைவி
-------------

இக்கோயிலின் மூலவராக நாகநாதர் உள்ளார். அவர் சுயம்புவாக உருவானவர் ஆவார். இங்குள்ள இறைவி புஷ்பவள்ளி ஆவார். இக்கோயிலின் தல மரமாக கொன்றை மரம் காணப்படுகிறது.

அமைப்பு
-------

கோயில் கிழக்கு நோக்கிய நிலையில் அமைந்துள்ளது. கோயிலில் ராஜ கோபுரம் உள்ளது. திருச்சுற்றில் விநாயகர், நர்த்தன விநாயகர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி, பிரம்மா, லிங்கோத்பவர், சனீஸ்வரன், சூரியன், சந்திரன் ஆகியோர் உள்ளனர். அருகில் சண்டிகேசுவரர் உள்ளார். இக்கோயிலின் தீர்த்தமாக பிரம்ம தீர்த்தம் விளங்குகின்றது. பங்குனி மாதத்தில் 21, 22, 23 ஆகிய நாள்களில் மூலவரின் மீது சூரிய ஒளியானது காலை 6.00 முதல் 6.15 மணி வரை விழுவது இக்கோயிலின் சிறப்பாகும்.

திருவிழாக்கள்
-------------

பிரதோஷம், அமாவாசை, ஆருத்ரா தரிசனம், மாசி மகம், சிவராத்திரி, பங்குனி உத்திரம் போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4   அருள்மிகு நாகநாதஸ்வாமி திருக்கோயில், தினமலர் கோயில்கள்
**வரலாற்று வானியல்** *( Historical astronomy )* என்பது வானியல் தரவுகளின் வரலாற்றை ஆய்வு செய்கின்ற அறிவியல் துறையாகும். வானியல் வரலாற்றுத் தன்மை தொடர்புடைய துறைகளில் ஆர்வத்தை அதிகரிப்பதே வரலாற்று வானியல் பிரிவு இருப்பதன் நோக்கம் என்று 1899 இல் நிறுவப்பட்ட அமெரிக்க வானியல் கழகம் தெரிவிக்கிறது. வானியலின் வரலாற்றையும் நாம் வரலாற்று வானியலில் சேர்த்துக் கொள்வதால், தொல் வானியல் தொடங்கி எவையெல்லாம் அறியப்பட்டன என்றும் அத்தகைய வரலாற்றுப் பதிவுகளை தற்கால நவீன வானியற்பியல் சிக்கல்களுக்கு தீர்வு காணப் பயன்படுத்துவதற்கும் வாய்ப்பு கிடைக்கிறது பரணிடப்பட்டது 2006-02-06 at the வந்தவழி இயந்திரம். பண்டைய மற்றும் வரலாற்று கண்காணிப்புப் பதிவுகள் மூலம் நீண்ட கால வானிகழ்வு போக்குகளான கிரகண வடிவங்கள் மற்றும் விண்மீன் மேகங்களின் திசைவேகம் ஆகியவற்றை அறிந்து தெளிவடைய முடிகிறது பரணிடப்பட்டது 2001-10-19 at the வந்தவழி இயந்திரம். மாறாக, நன்கு அறியப்பட்ட மற்றும் நன்கு ஆவணப்படுத்தப்பட்ட வரலாற்று வானியல் ஆவணங்களைப் பயன்படுத்துவதால் இயற்கை நிகழ்வுகளின் செயல்பாட்டை கணிணி மாதிரிகளின் செயல்பாட்டோடு மதிப்பிட்டு சரிபார்க்கவும் அறியப்படாத நிகழ்வுகளின் நிகழ்வு தேதியைக் கணக்கிடவும் இயல்கிறது.

உதாரணங்கள்
----------

• வரலாற்று வானியல் பதிவு ஆய்வின் பயன்பாட்டுக்கு ஒரு உதாரணமாக நண்டு நெபுலா தொடர்பான ஆய்வைக் குறிப்பிடலாம். சூலை 1054 இல் முதலில் கண்டுபிடிக்கப்பட்ட SN 1054 மீவிண்மீன் வெடிப்புச் சிதறலின் எச்சமே நண்டு நெபுலா என்று அறியப்பட்டது. சமகாலத்திய சீனாவில் இருந்த சங்வம்சத்தில் ஒரு வரலாற்று வானியல் பதிவு எழுதப்பட்டுள்ளது. இப்பதிவில் வானத்தில் நிகழ்ந்த ஒரு அபூர்வமான இயற்கை நிகழ்வு என இந்நிகழ்வு பதிவு செய்யப்பட்டுள்ளது. இதே நிகழ்வை ஜப்பானிய மற்றும் அராபிய வானியல் அறிஞர்களும் பதிவு செய்துள்ளனர். பெரும்பாலான விண்வெளி அறிஞர்கள் இப்பதிவின் அடைப்படையில் அந்நிகழ்வை நண்டு நெபுலாவின் உருவாக்கம் என்று தொடர்புபடுத்தி காண்கின்றனர்.

• இரண்டாவதாக, வானியல் அறிஞர் எட்மண்ட் ஹாலி வ்ரலாற்று வானியல் துறையில் ஈடுபட்டு தோராயமாக 76 ஆண்டுகளில் மூன்று வால்விண்மீன்கள் தோன்றியதாகக் குறிப்பிட்டார். உண்மையில் அவை மூன்றல்ல ஒரே வால்விண்மீன் ஆகும்.

• அதே போல குறுங்கோள் புளூட்டோ கண்டறியப்பட்டு 1915 ஆம் ஆண்டின் தொடக்கத்தில் புகைப்படமும் எடுக்கப்பட்டது. ஆனாலும் 1930 ஆம் ஆண்டு வரை அது அங்கீகரிக்கப்படவில்லை.

• கதிர் வீச்சலை வீசும் போலி விண்மீன்கள் எனப்படும் குவாசர்கள் 19 ஆம் நூற்றாண்டின் பின்பகுதியில் புகைப்படம் எடுக்கப்பட்டாலும் 1960 வரை அவை விண்வெளியில் இருக்கும் மாறுபட்ட பொருள்கள் என்பது அறியப்படவே இல்லை.

மேற்கோள்கள்
-----------

* Katherine Bracher, *THE HISTORICAL ASTRONOMY DIVISION* பரணிடப்பட்டது 2006-02-06 at the வந்தவழி இயந்திரம்
* பரணிடப்பட்டது 2001-10-19 at the வந்தவழி இயந்திரம்
* Misner, Thorne, Wheeler; *Gravitation* ; 1970 ISBN 0-7167-0344-0 [3]

இவற்றையும் காண்க
----------------

* காலவரிசையில் வானியல்
* பண்பாட்டு வானியல்
* வானியலின் வரலாறு
* தொல்வானியல்
* வானியலில் குறுக்கீட்டளவியலின் வரலாறு
* எப்.ரிச்சார்டு ஸ்டீபென்சன்

வெளிப்புற இணைப்புகள்
--------------------

* American Astronomical Society
* Donald Yeomans, Great Comets in History
* Search Engine for Astronomy